ཨ་བྲས་རྩྭ་སར་ཐད་ཀར་གནོད་པ་གཏོང་བས།ཨ་བྲ་ནི་བོད་པའི་རྩྭ་ཐང་གི་དགྲ་བོ་ཡིན་མོད།འོན་ཀྱང་ད་ལྟའི་ནང་བཞིན་ཨ་བྲ་གསོད་སྤྱད་དུ་དུག་སྟེར་སྲོལ་མེད།སྔོན་ཆད་ཡིན་ན་སྐུ་རིམ་བཅའ་ཁ་བཟློག་ཁ་བྱས་ནས་གཏོར་མ་མང་བོ་འཕེན་སྲོལ་ཡོད།ཡིན་རྒྱུ་ཁོ་ནི་ཡི་དྭགས་ཀྱི་རིགས་ཡིན་ཟེར་སྲོལ་ཡོད།ཐབས་ཤེས་དེ་སྤྱད་ན་འགྲིག་འདུགདེ་མིན་རང་བྱུང་གི་གླག་གླག་མོ་མང་ན་ཁོ་རང་ཤུགས་ཀྱིས་ཉུང་འགྲོ།རྩྭ་ཐང་དུ་གླག་མོ་འབབ་སའི་བརྟེན་གཞི་ཤིང་རྒྱུགས་པ་རེ་ས་མཚམས་སུ་འཛུགས་དགོས།ད་ལྟ་སྲིད་གཞུང་གིས་རྩྭ་འཛུགས་བྱས་ནས་དུག་འཕེན་པ་ནི་རང་བྱུང་ཁོར་ཡུག་ལ་གནོད་པ་ཇེ་ཆེར་འགྲོ།རྒྱུ་མཚན་ནི་ཨ་བྲ་ཤི་བའི་རོ་དེ་གླག་གླག་མོ་དང་ཁྭ་ཏ་སོགས་བྱ་རིགས་ཀྱིས་ཟོས་ན་བྱ་རིགས་དེ་ཤི།བྱ་ཤི་བའི་རོ་དེ་གཅན་གཟན་རིགས་ཀྱིས་ཟོས་ན་དེ་དག་ཤི་འགྲོ་བའི་ཉེན་ཁ་ཆེན་པོ་འདུག་པ་མྱོང་གྲུབ་རེད།